**Invitation til Tema-udstilling i Ågalleriet, Juli 2020**

Hans Futtrups Sti 3. Frederiksværk. Krudtværksområdet.

**Temaet i år vil være selve formatet: 20 x 20 cm.**

Anno 2020 skriver vi i år - derfor er det nærliggende at benytte disse enslydende cifre. Så *formatet* er udgangspunktet for sommerudstillingen. Det har vi ikke afprøvet før - vi bestræber os på at forny konceptet hvert år.

**Du kan bidrage med max. 8 stk. 20x20 cm. værker**

Det står dig frit for om du vil sammensætte et fortløbende værk eller komponere en kube 20x20x20 cm. eller fx 3D på 20x20cm. eller blot et par enkelte værker. ALLE tænkelige materialer og teknikker vil være yderst velkomne. Spræng bare rammerne !!

For at deltage leverer du yderligere ét dekoreret 20x20cm. malerlærred *uden* ramme. Fri fortolkning. Dette vil være årets interaktive del, den kollektive proces hvor besøgende under udstillingen kan være med til at omforme og omdirigere, - et til lejligheden opstået fælles værk.

*…. ”det rykker på sig hver dag” – bogstaveligt talt ….*

**Velkommen til 2020, max. 8 værker + ét**

Det er Tekstilduoen RAA, Rikke Ruff & Annette Aare, der indbyder alle i hele landet til Tema-udstilling, nu for niende gang under sloganet: ”find din kreative Aare i en Ruff”

**Indlevering: TIRSDAG den 30. JUNI 2020. kl. 17-19**

**Fernisering: SØNDAG den 5. JULI 2020. 14:00**

Udstillingen slutter fredag den 31. Juli kl.16:00 – *herefter* kan værkerne afhentes indtil kl. 18:00. Deltagerpris: 200 kr. betales kontant eller Mobile Pay ved indleveringen.

Ophængningen vil blive på bedste meget tætte *Pariser-Salon-manér.*

 Husk navn på alle værkerne og husk ophængningsmuligheden.

Værkliste kan rekvireres. Visitkort & mindre PR. kan ligge ved værket. Vi ses.

Annette Aare, mail: [post@annetteaare.dk](mailto:post@annetteaare.dk) mobil: 6063 3195

Rikke Ruff, mail: [rikke.ruff@gmail.com](mailto:rikke.ruff@gmail.com) mobil: 2868 5159 *Hilsen Tekstilduoen RAA*